พี่น้องปริศนาโรงเรียนมหาเวท

***พี่น้องปริศนาโรงเรียนมหาเวท*** (; ) เป็นไลต์โนเวลเขียนโดย สึโทมุ ซาโต้ วาดโดย คานะ อิชิดะ ส่วนแอนิเมชันดำเนินการผลิตโดยสตูดิโอ แมดเฮาส์ โดยมีทั้งหมด 2 ซีซั่น จำนวนตอนทั้งสั้น 39 ตอน

ในประเทศไทยฉบับไลต์โนเวล มีเซ็นชู เป็นผู้ถือลิขสิทธิ์ ส่วน ฉบับอนิเมะ โรส มีเดีย แอนด์ เอ็นเตอร์เทนเมนท์ เป็นผู้ถือลิขสิทธิ์

## เนื้อเรื่อง
จากภาคนิยายของพี่น้องปริศนาโรงเรียนมหาเวท กล่าวถึง เรื่องราวของเวทมนตร์ที่ไม่ได้เป็นเพียงเรื่องบอกเล่าในตำนานหรือนิทานปรัมปรา แต่กลายเป็นเทคโนโลยีในความเป็นจริงมาได้กว่า 1 ศตวรรษแล้ว และในฤดูใบไม้ผลิปีนี้ ฤดูกาลแห่งนักเรียนใหม่เวียนกลับมาอีกครั้ง ที่โรงเรียนมัธยมปลายสาธิตลำดับที่ 1 ในสังกัดของมหาวิทยาลัยเวทมนตร์ เรียกกันว่า “โรงเรียนมัธยมปลายสายเวทมนตร์” แบ่งนักเรียนออกเป็น “นักเรียนชั้นหนึ่ง”ผู้มีผลการเรียนดี และ “นักเรียนชั้นสอง”ผู้อยู่นอกเหนือจากนักเรียนชั้นหนึ่ง พวกเขาถูกเรียกเป็น “บลูม (Bloom ดอกตูม)” และ “วีด (Weed หญ้าแพรก)” พี่น้องร่วมสายเลือดคู่หนึ่งได้เข้าเรียนในโรงเรียนมัธยมสายเวทมนตร์แห่งนั้น พี่ชาย เป็นนักเรียนชั้น2(วีด)ผู้มีบางสิ่งบกพร่อง น้องสาว เป็นนักเรียนชั้น1(บลูม)ผู้สมบูรณ์แบบไร้ที่ติ พี่ชายนักเรียนชั้น2ใบหน้าเยือกเย็นสายตาเฉียบคม กับน้องสาวนักเรียนดีเด่นห่วงหาพี่ชายเกินกว่าจะเป็นแค่ครอบครัว ตั้งแต่ทั้งสองเหยียบย่างเข้าสู่โรงเรียนชั้นนำแห่งนี้ วันคืนอันแสนวุ่นวายก็ได้มาเยือนรอบรั้วโรงเรียนที่เคยสงบสุข

## ตัวละครหลัก

* **ชิบะ ทัตสึยะ** 
:ให้เสียงโดย - ยูอิจิ นากามุระ , อภินันท์ ธีระนันทกุล
:ตัวเอกของเรื่อง เป็นนักเรียนระดับ Weed ถึงจะไม่ได้มีความสามารถทางเวทมนตร์ที่โดดเด่น แต่กลับทดแทนด้วยทักษะการต่อสู้และการวิเคราะห์ข้อมูล เขาสามารถอ่านกระแสของเวทมนตร์ก่อนที่จะถูกร่ายเวทมนตร์สำเร็จ เป็นคนที่ดูสุขุม รอบคอบ จะลงมือทันที หากใครคนไหนกล้ามาตอแยกับน้องสาวตัวเอง ความโดดเด่นของเขาได้เข้าคณะกรรมการนักเรียนจึงได้มาเป็นหนึ่งในคณะกรรมการควบคุมกฏระเบียบ ใช้ CAD ในรูปแบบของปืนสั้นที่ชื่อ Silver Horn Model Trident ความสามรถพิเศษของทัตสึยะ เป็นความลับทางการทหาร

* **ชิบะ มิยูกิ** 
:ให้เสียงโดย - ซาโอริ ฮายามิ , ศรีอาภา เรือนนาค
:เด็กสาวผมดำยาว น้องสาวของทัตสึยะ เธอเป็นนักเรียนดีเด่นในปีการศึกษาแรกในระดับ Bloom นิสัยเรียบร้อย สง่างามราวกับเจ้าหญิง เธอได้เป็นเลขานุการในสภานักเรียน หากพี่ชายของตนมีเรื่องไม่ค่อยสบายใจมักจะเป็นทุกข์เป็นร้อนแทน บางครั้งก็มีอาการหึงหวงทัตซึยะอย่างรุนแรง มีความสามารถในการใช้เวทมนตร์สายเยือกแข็ง และใช้ CAD คือ General Mobile ที่ดูคล้ายๆ กับ Smart Phone

* **จิบะ เอริกะ** 
:ให้เสียงโดย - ยูมิ อุจิยามะ
:สาวน้อยผมแดง นักเรียนระดับ Weed เพื่อนร่วมชั้นของทัตสึยะ นิสัยสดใส ร่าเริง มาจากตระกูลจิบะ หนึ่งในตระกูลนัมเบอร์ที่เชี่ยวชาญวิชาเคนจุตสึ ศาสตร์การต่อสู้ระหว่างการผสมผสานระหว่างวิชาดาบกับเวทมนตร์ มี CAD ที่ดูคล้าย กระบอกแบบพกพา (Baton shaped)

* **ไซโจว ลีออนฮาร์ท** 
:ให้เสียงโดย - ทากุมะ เทราชิมะ
:ลูกเสี้ยวเยอรมัน นักเรียนระดับ Weed เป็นเพื่อนสนิทกับทัตสึยะ นิสัยชอบสงสัย โวยวาย และทะเลาะกับเอริกะ ถนัดเวทย์สายแปลงศิลา มี CAD คือ Usuba Kagerou ที่คล้ายๆ ปลอกแขนสวมมือ

* **ชิบาตะ มิตสึกิ** 
:ให้เสียงโดย - ซาโตมิ ซาโต
:สาวแว่น นักเรียนระดับ Weed เป็นเพื่อนร่วมชั้นของทัตสึยะ นิสัยเรียบร้อย ดูสุภาพต่อเพื่อนๆ ทุกคนเสมอ ถึงแม้ความสามารถทางการใช้เวทมนตร์ยังไม่เด่นชัด มีความสามารถพิเศษคือสามารถรับรู้ต่อรังสีอนุภาพวิญญาณ ยังไม่ปรากฏรูปแบบของ CAD ของเธอให้เห็น

* **โยชิดะ มิกิฮิโกะ** 
:ให้เสียงโดย - อัตสึชิ ทามารุ
:เด็กหนุ่มอยู่ปี 1 เป็นนักเรียนระดับ Weed เป็นเพื่อนร่วมชั้นเดียวกันกับทัตสึยะ เขาเป็นเพื่อนในสมัยเด็กของเอริกะ นิสัยเป็นคนชอบปลีกตัวไม่ค่อยเข้ากลุ่มเพื่อน ซึ่งจริงๆนั้นเขาเป็นคนที่ขี้อายมากๆ ความถนัดสายเวทย์จิตวิญญาณ มี CAD ในรูปแบบของกระดาษพยนต์ (Talisman)

* **ซาเอกุสะ มายุมิ** ญี่ปุ่น: 七草 真由美 โรมาจิ: *Saegusa Mayumi*

: ให้เสียงโดย - คานะ ฮานาซาวะ , ฉันทนา ธาราจันทร์
: สาวน้อย อยู่ปี 3 นักเรียนระดับ Bloom ประธานนักเรียนรุ่นปัจจุบัน ทายาทตระกูลซาเอกุสะ หนึ่งในสิบตระกูลใหญ่ ดูสุภาพและเป็นกันเอง เธอให้ความสนใจทัตสึยะอย่างมากจึงชักชวนให้มาร่วมทำงานด้วย มายุมิถูกเรียกว่าเป็นผู้มีพรสวรรค์ในสายเวทมนตร์โจมตีระยะไกลอย่างแม่นยำในรอบสิบปี มีนิสัยชอบแกล้งเพื่อนๆ ผู้ที่ถูกแกล้งอยู่บ่อยๆก็คือทัตสึยะนั่นเอง แต่ผลร้ายมักตกที่รองประธานนักเรียน มี CAD ที่ใช้ได้แก่ General Bracelet ดูคล้ายสร้อยข้อมือ, Handgun-Shaped Specialized และ Rifle-Shaped CAD

* **นาคาโจว อาซุสะ** 
:ให้เสียงโดย - ซากิ โองาซาวาระ
:สาวน้อยตัวเล็ก อยู่ปี 2 นักเรียนระดับ Bloom เธอเป็นเลขานุการในสภานักเรียน นิสัยของเธอออกจะดูคล้ายๆ เด็กที่สนใจในเรื่องของเทคโนโลยีทางเวทมนตร์ มีชื่อเล่นๆ ว่า อาจัง

* **วาตานาเบะ มาริ** 
:ให้เสียงโดย - มารินะ อิโนอุเอะ
:สาวผมสั้น อยู่ปี 3 นักเรียนระดับ Bloom เธอเป็นหัวหน้าคณะกรรมการดูแลระเบียบวินัยภายในโรงเรียน ด้วยความสามารถของทัตสึยะที่เข้าตาอย่างมาก เธอเลยได้ชักชวนให้ทัตสึยะเข้าร่วมในฐานะฝ่าย ที่เป็นนักเรียนระดับ Weed เป็นครั้งแรก เพราะต้องการให้ระบบวัฒนธรรมการแบ่งแยกชนชั้นในโรงเรียนนี้ให้ลดน้อยลง ซึ่งเธอไม่ชื่นชอบเลย

* **อิจิฮาระ ซึสึเนะ** 
:สาวผมยาว อยู่ปี 3 นักเรียนระดับ Bloom เป็นหนึ่งในคณะกรรมการสภานักเรียน ทำหน้าที่เป็นฝ่ายเหรัญญิก ดูแลเรื่องงบประมาณการเงินของสภานักเรียนเป็นหลัก

* **ฮัตโตริ เกียวบุโชโจ ฮันโซ** 
:ให้เสียงโดย - เรียวเฮย์ คิมุระ
:นักเรียนปีสาม ระดับ Bloom เป็นรองประธานของสภานักเรียน ซึ่งเขาไม่เห็นด้วยที่จะให้นักเรียนระดับ Weed อย่างทัตสึยะมาเป็นหนึ่งในคณะกรรมการนักเรียน ก่อนที่จะพ่ายแพ้ในการประลองฝีมือกับทัตสึยะอย่างง่ายดาย

* **จูมอนจิ คัตซึโตะ** 
:ให้เสียงโดย - จุนอิจิ สึวาเบะ
:ชายร่างสูงใหญ่ กำยำ เขาเป็นหัวหน้าองค์กรสหชมรม มีอำนาจควบคุมการดำเนินกิจกรรมของทุกชมรมในโรงเรียน เป็นว่าที่ผู้นำตระกูลจูมอนจิที่น่ายำเกรงอย่างมาก

* **อิจิโจว มาซากิ** 
:ให้เสียงโดย - โยชิตสึงุ มัตสึโอกะ
:นักเรียนปี 1 จากโรงเรียนมัธยมปลายสายเวทย์ที่ 3 และเป็นทายาทของตระกูลอิจิโจวแห่งสิบตระกูลใหญ่ ในช่วงงานประลองเวทมนตร์ที่ถูกจัดขึ้นทั้ง 9 โรงเรียน เขาประทับใจในตัวมิยูกิจนเกิดเป็นรักแรกพบ มีทักษะและความเชี่ยวชาญในด้านการใช้อุปกรณ์ CAD อย่างมาก ถนัดเวทย์ระเบิด อาวุธเป็นปืนสั้น Silver Horn Model Trident ที่เหมือนกับทัตสึยะ เขามีฉายาว่า “คริมสัน ปริ๊นซ์” (Crimson Prince)

### สิบตระกูลหลักแห่งกลุ่มจอมเวทย์ทรงอิทธพลของญี่ปุ่น
# ตระกูลหลัก อิจิโจว ตระกูลรอง อิจิโนะอุระ, อิตชิกิ
# ตระกูลหลัก ฟุตะสึกิ ตระกูลรอง นิไคโด, นิเฮย์
# ตระกูลหลัก มิตสึยะ ตระกูลรอง มิคาสึกิ
# ตระกูลหลัก โยตสึบะ ตระกูลรอง คุโรบะ
# ตระกูลหลัก อิตสึวะ ตระกูลรอง โกโต, อิตสึมิ
# ตระกูลหลัก มุตสึซึกะ ตระกูลรอง รคคาคุ, โรคุโก, รปปงกิ
# ตระกูลหลัก ซาเอกุสะ ตระกูลรอง ชิปโป, ทานาบาตะ, นานาเซะ
# ตระกูลหลัก ยัสสึชิโระ ตระกูลรอง ฮัตซาคุ, ฮะจิมัง
# ตระกูลหลัก คุโด ตระกูลรอง คุกิ, คุซึมิ
# ตระกูลหลัก จูมอนจิ ตระกูลรอง โทยามะ

## รายชื่อตอนของพี่น้องปริศนาโรงเรียนมหาเวท (อนิเมะ)

### ซีซั่นที่ 1

## External links
* Anime official website  
* Anime official website 
* 

หมวดหมู่:บทความเกี่ยวกับ การ์ตูนญี่ปุ่น ที่ยังไม่สมบูรณ์
หมวดหมู่:การ์ตูนญี่ปุ่นแนวโชเน็ง
หมวดหมู่:ไลต์โนเวล
หมวดหมู่:อนิเมะที่ออกฉายในปี พ.ศ. 2557
หมวดหมู่:อนิเมะที่ออกฉายในปี พ.ศ. 2563
หมวดหมู่:อนิเมะที่ออกฉายในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:แมดเฮาส์
หมวดหมู่:วิดีโอเกมหลายผู้เล่น
หมวดหมู่:โรงเรียนในวรรณกรรม
หมวดหมู่:รัฐบาลในบันเทิงคดี
หมวดหมู่:เซนชู
หมวดหมู่:กองกำลังป้องกันตนเองญี่ปุ่นในบันเทิงคดี
หมวดหมู่:กองทัพปลดปล่อยประชาชนในบันเทิงคดี
หมวดหมู่:มังงะของสำนักพิมพ์แอสกีมีเดียเวิร์กส์


หมวดหมู่:อะนิเพล็กซ์